PATVIRTINTA

 Klaipėdos „Vėtrungės“ gimnazijos

 direktoriaus 2016 m. sausio 20 d.

 įsakymu Nr. V-9

**GYVENTOJŲ PAJAMŲ MOKESČIO (2 PROC. GPM), GAUTO PAGAL LIETUVOS RESPUBLIKOS LABDAROS IR PARAMOS ĮSTATYMĄ GAVIMO, APSKAITOS IR PANAUDOJIMO TVARKOS APRAŠAS**

**I. BENDROSIOS NUOSTATOS**

1. Šis aprašas reglamentuoja 2% GPM gavimo, apskaitos ir panaudojimo tvarką Klaipėdos „Vėtrungės“ gimnazijoje, įgyvendinančioje pagrindinio ugdymo antros pakopos ir vidurinio ugdymo programas.

2. Vadovaujantis Lietuvos Respublikos labdaros ir paramos įstatymu, patvirtintu 1993 m. birželio 4 d. Nr. I-172 (Žin. 1995, Nr. 107-2398, 2000, Nr.61-1818, 2004, Nr. 73-2524, 2005, Nr. 4-96), Klaipėdos „Vėtrungės“ gimnazija turi teisę gauti iki 2% gyventojų pajamų mokesčio sumos, kurią Lietuvos Respublikos gyventojas, pareiškęs norą, gali pervesti gimnazijai.

3. Klaipėdos „Vėtrungės“ gimnazija 1994 m. vasario 11 d. yra įregistruota Valstybiniame registrų centre.

4. 2 proc. GPM lėšos apskaitomos vadovaujantis labdaros ir paramos įstatymo numatyta tvarka, atskiriant nuo biudžeto lėšų. Tam tikslui AB Swedbank atidaryta atskira paramos gavėjo sąskaita – LT35 7300 0100 7532 1672. Už šias lėšas įsigytas turtas apskaitomas Klaipėdos miesto savivaldybės Finansų ir turto departamento Biudžetinių įstaigų centralizuotos apskaitos skyriuje.

**II. PARAMOS LĖŠŲ PANAUDOJIMO PLANAVIMAS**

5. Pramos lėšų panaudojimas planuojamas kiekvienų naujų kalendorinių metų sausio-gruodžio mėnesiams, paskirstant sąmatoje ketvirčiais, prieš tai išanalizavus bendruomenės poreikius bei situaciją gimnazijoje.

6. Atsiradus nenumatytam atvejui, galima paramos lėšų panaudojimo planą koreguoti, suderinus su Gimnazijos taryba.

**III. LĖŠŲ APSKAITA, PANAUDOJIMO IR PIRKIMŲ VYKDYMAS**

7. Lėšų surinkimo ir panaudojimo apskaita atlikta Klaipėdos miesto savivaldybės Finansų ir turto departamento Biudžetinių įstaigų centralizuotos apskaitos skyriuje.

8. Paramos lėšų panaudojimui pritarti turi Gimnazijos taryba, atsižvelgdama į gimnazijos poreikius ir tais metais gautų lėšų sumą.

9. Paramos lėšas, jų panaudojimą paskirsto lėšų skirstymo komisija, kurią tvirtina gimnazijos direktorius. Komisijos narius, 3 mokytojus, deleguoja gimnazijos Mokytojų taryba.

10. Paramos lėšų skirstymo komisija kasmet nustato lėšų naudojimą (kiekvienų metų pradžioje surašomas lėšų panaudojimo protokolas).

**IV. ATSISKAITYMO BENDRUOMENEI TVARKA**

11. Apie 2 proc. GPM lėšų panaudojimą gimnazijos direktorius atsiskaito Gimnazijos tarybai, biudžetinių metų pabaigoje. Ataskaita skelbiama gimnazijos svetainėje: vetrungesgimnazija.lt.

**V. BAIGIAMOSIOS NUOSTATOS**

12. 2% GPM gautų pagal labdaros ir paramos įstatymą gavimo, apskaitos ir panaudojimo tvarkos aprašas skelbiamas gimnazijos internetinėje svetainėje.

13. Šis aprašas gali būti keičiamas nepažeidžiant Lietuvos Respublikos labdaros ir paramos įstatymo.

\_\_\_\_\_\_\_\_\_\_\_\_\_\_\_\_\_\_